Naujosios Akmenės miesto stadionas

Naujosios Akmenės miesto stadionas – natūralios dangos stadionas su futbolo aikšte Naujosios Akmenės miesto centre. Stadione žaidžia Akmenės SC. Stadionas priskirtas Akmenės rajono sporto centrui.

 Istorija 

1960 m. Naujojoje Akmenėje įrengtas stadionas su 1500 vietų tribūnomis, bėgimo takais, lengvosios atletikos sektoriais, futbolo aikšte (vėliau įrengta ir antra aikštė).Akmenės rajono savivaldybė. Lse.lt (tikrinta 2024-10-12). Vėliau jis renovuotas ir atidarytas 1979 m. kartu su sporto rūmais.Sporto centras. Akez.lt (tikrinta 2023-01-21). 2011 m. Akmenės rajono sporto centro ataskaitoje nurodyta, kad stadiono būklė buvo apgailėtina.Akmenės rajono sporto centro 2011 metų vadovo veiklos ataskaita. Lrs.lt (tikrinta 2023-01-21).

Į rytus nuo stadiono yra atsarginė aikštė, renovuota nuo 2018 m.Naujojoje Akmenėje įrenginėjamas dirbtinės dangos stadionas. 2018-07-31, Eurofootball.lt (tikrinta 2023-01-21).Tęsiami darbai Akmenės rajono sporto centro futbolo aikštėje. 2019-11-15, Miestonaujienos.lt (tikrinta 2023-01-21). Po renovacijos buvo atidaryta 2020 m. spalio 17 d. su dirbtine danga.Naujosios Akmenės dirbtinės dangos futbolo aikštės atidarymas.  2020-10-17, Akmene.lt (tikrinta 2023-01-21). Aikštės dydis 72×109 m. Projektas didžiąja dalimi buvo finansuotas Akmenės rajono savivaldybės lėšomis. Už savivaldybės skirtas lėšas buvo atlikti žemės, grunto paruošimo, elektros galios ir LED apšvietimo instaliacijos įrengimo, drenažo, lietaus surinkimo, aptvėrimo segmentine tvora, dirbtinės dangos montavimo ir užpildo įsigijimo darbai, įrengtas elastinis gumos sluoksnis. LFF pagal dvišalę panaudos sutartį 10 metų laikotarpiui Akmenės rajono sporto centrui skyrė neatlygintinai valdyti ir naudoti dangą.LFF skyrė dangą naujai futbolo aikštei Naujojoje Akmenėje. 2020-10-20, Lff.lt (tikrinta 2023-01-21).

 Šaltiniai 

 Nuorodos 
 Naujosios Akmenės miesto stadionas. Lfe.lt

Stadionas
Kategorija:Lietuvos futbolo stadionai